# 

# Handlingsplan for: 1.1 Mere sammenhængende brugerrejser

Indholdsfortegnelse

[Handlingsplan for: 1.1 Mere sammenhængende brugerrejser 1](#_Toc11666248)

[Bemærkninger til indstilling fra review-rapport 2](#_Toc11666249)

[Handlingsplan for anbefalinger til projektet 2](#_Toc11666250)

[Anbefalinger 2](#_Toc11666251)

[Opsummering på handlingsplan 5](#_Toc11666252)

[Øvrige bemærkninger til arkitektur-reviewet 5](#_Toc11666253)

# Bemærkninger til indstilling fra review-rapport

Projektet takker for reviewrapporten.

Projektet bemærker, at boardets anbefalinger visse steder bevæger sig uden for scope for arkitekturreview, og det er projekts vurdering at dette ligger udenfor boardets mandat. Konkret forholder boardet sig fx i anbefaling 1 til, hvad borgerne ønsker af en guideløsning. Dette opfattes som en subjektiv vurdering, og det er projektets opgave at inddrage brugere løbende, og bliv klogere på brugerbehov relateret til guides, så der på et oplyst objektivt grundlag kan træffes beslutning om hvordan guides skal udformes, inden for projektets mandat.

På baggrund af rapporten vil projektet forholde sig til anbefalingerne som beskrevet i nedenstående handleplan.

# Handlingsplan for anbefalinger til projektet

Nedenfor følger projekternes forslag til handlingsplaner baseret på de anbefalinger, som følger af arkitekturreviewet, sammenfattet i den fremsendte reviewrapport. Det understreges, at nærværende handlingsplan og angivne konsekvenser for scope, tid og økonomi er projekternes estimater, godkendt af projektejer (henholdsvis Digitaliseringsstyrelsen og Erhvervsstyrelsen), men endnu ikke behandlet i projekteternes styregrupper.

## Anbefalinger

**1. Det anbefales, at projektet om guides til borgere begrænser sit scope til ”vejviser” løsning. Når disse er etableret, anbefales projektet at fokusere på udbredelse og afprøvning af guidekonceptet for at indhente viden om konkrete behov.**

Projektet er enig i anbefalingen, og har allerede i dag implementeret i flytteguiden og skilsmisseguiden på borger.dk som en MVP-løsning, der udelukkende fungerer som vejviser. Projektet skal, som aftalt i digitaliseringspagten, inden udgangen af 2021 etablere yderligere 9 guides, der i udgangspunktet også udvikles som vejvisere på den eksisterende borger.dk-platform og med potentiale for at vise disse på andre platforme, såsom kommunale hjemmesider.

Boardet formulerer under denne anbefaling, at hvis projektet skal skabe mere værdi, skal der arbejdes med sammenhængende selvbetjeningsforløb. Det er uklart, hvilke indsigter dette input baserer sig på, men som følge af ambitionsniveauet i Digitaliseringspagten er denne løsning uden for projektets scope, men kan eventuelt genbesøges på styregruppeniveau, såfremt der viser sig en brugerefterspørgsel på en mere sømløs løsning.

**2. Det anbefales, at projekterne afdækker, om der er behov for, at løsningen understøtter, at også NGO’er og andre interessegrupper kan udforme og udstille guides. Hvis det er tilfældet, anbefales projektet at udtænke, etablere eller udpege et forum for styring, samarbejde og genbrug af guides samt etablere enighed om, hvordan man udstiller og deler guides.**

Det fremstår uklart, hvad der menes med ”løsning”. Projektet har i sit svar tolket løsningen som den tynde vejviser. Det borgerrettede projekt er på nuværende tidspunkt i planlægningsfasen i forhold til etablering af et samarbejde med potentielle aftagere af guides. Formålet er at opnå viden om, hvorvidt der er en efterspørgsel på guides hos kommuner og myndigheder, herunder hvilke krav der er, dels til funktionaliteten, og dels til de tekniske udstillingsmuligheder for guides.

Projektet har i planlægningsfasen haft indledende dialog med to kommuner og en statslig myndighed, og vil gøre sig overvejelser om, hvordan og hvornår også leverandører, private virksomheder, NGO´er og interesseorganisationer vil kunne inddrages i en afdækning af mulige aftagere til guides. En understøttelse af et privat marked ligger uden for projektets aftalte scope, og arbejdsgruppen vil derfor foretage en vurdering af, hvornår og i hvilket omfang det vil give værdi at inddrage disse parter, og herefter forelægge vurderingen for projektets styregruppe.

Såfremt der viser sig at være en efterspørgsel efter guides på et niveau, som ikke kan understøttes med den nuværende vejviserløsning på borger.dk, vil projektets styregruppe skulle træffe beslutning om, hvor guides skal bo fremover. Der er i projektet allerede tegnet en logisk arkitektur for guides, som understøtter såvel udstilling på borger.dk, såvel som udstilling i øvrigt, men der er ikke taget stilling til, hvor i den offentlige infrastruktur, den skal implementeres. Når der er truffet beslutning herom, vil projektet, jf. boardets anbefaling, lægge op til, at der udpeges eller etableres et governancesetup der understøtter styring, samarbejde og genbrug af guides, samt aftale praksis for, hvordan man udstiller og deler guides, herunder beskrivelse af snitflader til anvendelse for integration.

Det bemærkes, at der i boardets anbefaling står, at der bør etableres et styringsforum for blandt andet udveksling af guides til selvbetjeningsløsninger. Det er uklart hvad der menes med udveksling af guides, men hensigten med guides er at binde selvbetjeningsløsninger sammen fra brugerens perspektiv (ikke at guides integreres med selvbetjeningsløsninger), hvorfor det vil være en understøttelse af dette formål, der skal sikres igennem styringsforummet for guides.

**3. Det anbefales, at projekterne samarbejder om at lave en fælles logisk datamodel for vejledning, guides og selvbetjening, mappet til relevante Grunddatamodeller.**

Projekterne er allerede i proces med at koordinere begrebsmodel og vil fortsætte dette arbejde, således at alle fælles begreber samles i en fælles model med koordinerede definitioner, som vil blive formelt tiltrådt efter godkendelse i projekternes respektive styregrupper.

Med udgangspunkt i de fælles begreber vil projekterne udarbejde en fælles datamodel, således at det bliver lettere at samarbejde om at dele funktionalitet, kode, data, herunder brug af referencedata og andet indhold samt harmonisere krav til eksterne snitflader. Dette arbejde vil blive initieret efter sommerferien, og ses som et iterativ forløb, hvor modellen udvikles løbende. Såfremt dette kræver ekstern konsulentbistand, vil projekterne foretage en indstilling til de respektive styregrupper.

Projekterne vurderer, at det for nuværende alene er grunddatamodel for Person og Virksomhed, der er relevante at inddrage i arbejdet med fælles datamodel, hvorfor alene disse to modeller inddrages.

Projektet til virksomhedsvendte guides vil orientere sig ift. HHL7 FHIR 4.0 og undersøge om dette kan gaven projektet fremadrettet.

**4. Det anbefales, at projekterne samarbejder om at indsamle anbefalinger til krav til selvbetjeningsløsninger, som kan indgå i Referencearkitektur for selvbetjening.**

Projekterne vil løbende opsamle fremtidige ønsker til selvbetjeningsløsninger, som kan formidles videre til de ansvarlige myndigheder, og indsamle erfaringer, som med fordel kan indarbejdes i en fremtidig revision af Referencearkitektur for selvbetjening, f.eks. erfaring med implementering af Overdragelseskontekst.

Projekterne er opmærksomme på behovet for samarbejde, både specifikt i relation til denne anbefaling, samt generelt i forhold til erfaringsudveksling, begrebs- og datamodeller. Projekterne vil aftale de nærmere rammer for samarbejdet.

**5. Det anbefales, at begge projekter udarbejder en række sikkerhedsdokumenter, som kan skabe vished om, at alle væsentlige sikkerhedsaspekter er afdækket og håndteret.**

Projektet for borgervendte guides forventer kun i meget begrænset omfang at anvende personhenførbare data, og der gemmes som udgangspunkt ikke persondata i guides, da denne del håndteres af selvbetjeningsløsninger, der linkes til. Projektet vurderer derfor, at udarbejdelse af en fuld PIA og DPIA for data i guideløsningen giver meget begrænset værdi, idet scope alene er en vejvisende guide, uden teknisk integration og uden krav til selvbetjeningsløsninger. Projektet vil følgelig anvende PIA og DPIA som værktøjer til at sikre, at dataansvar for persondata i det samlede guideforløb er veldefineret og forankret hos rette part. Hermed vil projektet også være godt stillet, såfremt der på et senere tidspunkt træffes beslutning om, at der i guides anvendes persondata, fx til understøttelse af en personaliseret visning. Projektet vil anvende PIA og DPIA som beskrevet for hver guide, der realiseres.

Projektet vil udarbejde en Statement of Applicability suppleret med en Risikovurdering som en del af analysefasen. Dette gøres i relation til guides på et generisk niveau.

Projektet til virksomhedsvendte guides vil undersøge, om der indgår personhenførebar og følsomme oplysninger i de planlagte spørgetræer og herefter vurdere, hvorvidt der skal laves en PIA og DPIA.

**6. Det anbefales, at projekterne harmoniserer deres komponentdiagrammer og i øvrigt følger FDA-vejledningen til dokumentation og formidling af arkitektur for alle arkitekturniveauer, der beskrives, samt benytter de aftale begreber i FDA referencearkitekturerne.**

## Begge projekter vil fremadrettet have fokus på, at arkitekturprodukter følger FDA-vejledningen samt anvende begreber fra FDA referencearkitekturerne.

## Opsummering på handlingsplan

## Projekterne vurderer, at anbefalingerne kan gennemføres inden for det aftalte omfang og ikke medfører ændringer i den aktuelle tidsplan.

# Øvrige bemærkninger til arkitektur-reviewet